Hesperian puistossa tapahtuneesta raiskauksesta epäilty mies saapui Suomeen hiljattain turvapaikanhakijana.

18-vuotias nainen raiskattiin Hesperian puistossa Helsingissä viime perjantaina. ANTTI NIKKANEN

Perjantaina tapahtuneesta raiskauksesta epäilty mies on vangittu Helsingin käräjäoikeudessa.

Raiskaus tapahtui perjantaina aamuyöllä kello 04-04.30 välisenä aikana Hesperian puistossa. Poliisi tutkii tapausta törkeänä raiskauksena, mutta ei kerro tässä vaiheessa enempää uhrista tai epäillystä.

Poliisi otti rikoksesta epäillyn kiinni tapahtumapaikan lähistöltä. Hänet vangittiin sunnuntaina.

Vangittu 20-vuotias mies saapui Iltalehden tietojen mukaan Suomeen syyskuussa turvapaikanhakijana. Raiskauksen uhri on 18-vuotias suomalainen nainen.

Poliisi pyytää raiskauksen tapahtuma-aikaan liikkuneita ilmoittamaan havaintonsa klo 8-15 numeroon 0295 471612 tai sähköpostilla seksuaalirikokset.helsinki@poliisi.fi.